《秋日题琅琊山寺》
宋代·潘阆

岩下多幽景，且无尘事喧。
钟声晴彻郭，山色晓当门。
深洞藏泉脉，悬崖露树根。
更期来此宿，绝顶听寒猿。

作者简介：潘阆（?～1009）宋初著名隐士、文人。字梦空，一说字逍遥，号逍遥子，大名（今属河北）人，一说扬州(今属江苏)人。性格疏狂，曾两次坐事亡命。真宗时释其罪，任滁州参军。有诗名，风格类孟郊、贾岛，亦工词，今仅存《酒泉子》十首。